《赋得蜀都》
唐代·褚亮

列宿光参井，分芒跨梁岷。沉犀对江浦，驷马入城闉。

英图多霸迹，历选有名臣。连骑簪缨满，含章词赋新。

得上仙槎路，无待访严遵。

作者简介：褚亮（555年－647年），字希明，杭州钱塘（今浙江杭州）人 ，祖籍河南阳翟（今河南禹州），唐初十八学士之一。曾祖湮，梁御史中丞；祖蒙，太子中舍人；父玠，陈秘书监，并着名前史。其先自阳翟徙居焉。贞观二十一年（647年）卒，年八十八。谥号曰康，赠太常卿，陪葬昭陵。